**Remember**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin ceața bolnavă se pierde orașul

și nimeni nu este pe străzi,

în tine, o iarnă își sapă sălașul.

Iubirea îți spune: să crezi!

Jilavă, o frunză își strigă reproșul

spre vremuri trecute și verzi,

chemarea-i ascunde în palme călușul.

Iubirea îți spune: să crezi!

Cuțitul durerii și-ascute tăișul

pe-un gând sugrumat de zăpezi,

iar Charon așteaptă, apatic, bacșisul.

Iubirea îți spune: să crezi!

Un haos se naște și este urmașul

a tot ce-i trecut și păstrezi,

în suflet, trecutul îți este vrăjmașul.

Lumina îți spune: să vezi!

Credința în tine să-ți fie urcușul

spre culmea la care visezi,

te uită, amurgul își scutură roșul.

Iubirea îți spune: să crezi!

Adina V.

26.12.2017